अदालगुरि जिल्लानि सिंङाव थानाय 70 नं मासबात बिधान सभा बियाब इउपिपिएल हान्जानि जयेन जानाय हाबाफारि जादों आरो बे हाबाफारियाव बायदि बायदि राजखान्थि हान्जानिफ्राइ इउपिपिएल हान्जायाव गोबां सुबुंफोरा जयेन जाफैयो।70 नं मासबात बिधान सभा बियाब इउपिपिएलनि बिजाथि बिथांङा खौरां बिजोंनि गेजेरजों फोरमायदोंदि फैबाइ थानाय सम’आव गावनि देरहासारनाया 100% रोखा होननानै मानोना बिपिएफ राजखान्थि हान्जाया सिगांनिफ्राइनो सरकारनिफ्राइ फैनाय माखासे मुवा-बेसादफोरखौ जाख्ल’बोदों आरो इउनावबो जाख्ल’गोन बेखौ बयबो राज्यो- राजाफोरा मोनथिखासै होननानै। लोगोसेनो फैबाय थानाय बिधान सभा राजखान्थिनि 70 नं माजबात बिधान सभा बियाबनि बिजाथि चरन’ बर बिथांङाबो 3 रोजानिबो बांसिन सरकारि मोननाय न’फोरखौ नंखाइ सागान होनानै जाख्ल’दों होनानै 70 नं मासबात बिधान सभा बियाब इउपिपिएलनि बिजाथि रतेनद्र दैमारि बिथांङा अजद दैखांदों।